* Baigiamųjų darbų **anotacijos lietuvių ir anglų kalbomis** privalo būti įrašytos [mano.vgtu.lt](http://mano.vgtu.lt/%22%20%5Ct%20%22_blank) ne vėliau nei likus vienai savaitei iki baigiamojo darbo gynimo. Atspausdintas anotacijas privaloma įsegti į baigiamąjį darbą bei pateikti neįsegtas kopijas katedrai.
* Baigiamojo darbo **sąžiningumo deklaracija**spausdinama iš [mano.vgtu.lt](http://mano.vgtu.lt/%22%20%5Ct%20%22_blank). Sąžiningumo deklaracija turi būti įsegta baigiamojo darbo pradžioje, po anotacijų lietuvių ir anglų kalbomis.
* Baigiamasis darbas turi būti**įrištas su kietu viršeliu ir pateiktas 2 egz.**
* **Pilnas parašytas baigiamasis darbas su vadovų ir konsultantų parašais turi būti įkeltas į mano.vgtu.lt sistemą, ne vėliau, nei likus 5 dienoms iki baigiamojo darbo gynimo datos.**
* Visur, kur reikia, įrašykite savo baigiamojo darbo vadovo bei katedros vedėjos vardą ir pavardę (doc. dr. Sonata Tolvaišienė).

Baigiamojo darbo struktūra TURI BŪTI TOKIA:

1. Pirmasis antraštinis lapas
2. Antrasis antraštinis lapas. Su vadovo ir lietuvių kalbos konsultanto parašais. Magistrantų konsultantas yra paskirtas lietuvių kalbos dėstytojas.
3. Darbo užduotis su vadovo parašu. Turi būti užpildyta kompiuteriu ir popieriniame ir elektroniniame BD variante.
4. Anotacija lietuvių kalba (į darbą įrišti atspausdintą iš „Mano VGTU“)
5. Anotacija anglų kalba (į darbą įrišti atspausdintą iš „Mano VGTU“)
6. Sąžiningumo deklaracija (atspausdinta iš „Mano VGTU“; turi būti ir elektroninėje darbo versijoje)
7. Turinys
8. Santrumpos, iliustracijų ir lentelių sąrašas
9. Įvadas
10. Tekstas
11. Išvados ir siūlymai (po išvadomis turi būti magistranto parašas)
12. Literatūros ir kitų šaltinių sąrašas
13. Priedai

Taip pat, priduodant darbą į katedrą, reikia priduoti:

* Anotacija lietuvių kalba. Papildomai atspausdinta iš „Mano VGTU“.
* Anotacija anglų kalba. Papildomai atspausdinta iš „Mano VGTU“.

Studijų programų valstybinius kodus, studijų krypties pavadinimus bei specializacijas rasite VGTU tinklalapyje: Studijos 🡪 Studijų programos; arba čia: <https://medeine.vgtu.lt/programos/profakult.jsp?pg=f&kva=M&metai=2016>

Čia taip pat atkreipkite dėmesį į metus: viršuje reikia pasirinkti ĮSTOJIMO METUS.

Nepamirškite „mano.vgtu.lt“ įvesti baigiamųjų darbų anotacijas lietuvių ir anglų kalbomis. Jeigu sistemoje nurodyta tema neatitinka Jūsų galutinės temos formuluotės, **būtinai** susisiekite su savo vadovu ir katedros administratore.

Anotacijų lapuose reikia įrašyti galutinę darbo pristatymo katedrai datą. Egzempliorių skaičius (kurį reikia nurodyti anotacijos formose) magistrantams yra **2**, kadangi magistrantai katedrai turi pristatyti **2 baigiamojo magistro darbo egzempliorius**.

Mano VGTU“ taip pat turite užpildyti ir atspausdinti sąžiningumo deklaraciją ir ją įsegti į baigiamąjį darbą bei įkelti ją į elektroninę baigiamojo darbo versiją.

Visi magistrantai turi pateikti baigiamojo darbo elektroninę versiją ir visus su darbu susijusius skaitmeninius dokumentus, t. y. anotaciją, baigiamąjį darbą, brėžinius ir kitus priedus, po to, kai popierinėje darbo versijoje yra surinkti visi reikalingi vadovų ir konsultantų parašai, įkeldami ją į informacinę sistemą per portalą „Mano VGTU“. Jame baigiamojo darbo vadovas patikrins bei patvirtins, kad darbas tinkamai pateiktas archyvavimui informacinėje sistemoje. Baigiamasis darbas turi būti suarchyvuotas į vieną zip failą.